# Constança (prenom)

Constança és un prenom femení català.

## Origen

Etimologia: del llatí constantĭa, que a més de nom de virtut, era també nom de dona i de lloc.
Variants antigues: Costança, Gostança

## Difusió

Constança és un prenom llatí, documentat ja a l'època romana, que fou molt popular durant l'edat mitjana.
Versions en altres idiomes:
* occità: Constança, Constància
* francès: Constance
* anglès: Constance, Constancy
* neerlandès: Constance, Constantia
* polonès: Konstancja
* portuguès: Constança
* castellà: Constancia, Constanza
* romanès: Constanta
* alemany: Konstanze, Constanze, Konstanz
* italià: Constanza

## Festa onomàstica

Se celebra el l'onomàstica el 21 d'octubre en honor de Santa Constança, filla de l'emperador romà Constantí I el Gran. També, però, es pot celebrar l'onomàstica en la festa d'altres santes que portaren aquest prenom:
* Santa Constança, màrtir, Nuceria Alfaterna, 19 de setembre
* Santa Costança de Vercelli, monja, 18 de febrer
* Constança de Castro, religiosa gallega, venerada com a beata, 14 de juny

## Biografies

* Flàvia Valèria Constància, emperadriu romana.
* Constança I de Sicília, reina de Sicília i emperadriu del Sacre Imperi Romanogermànic.
* Constança d'Antioquia, regent del principat d'Antioquia.
* Constança d'Arle, reina de França.
* Constança de Portugal i d'Aragó, reina consort de Castella i Lleó.
* Constança d'Aragó i de Castella, reina d'Hongria, de Sicília i Alemanya. Emperadriu consort de Frederic II d'Alemanya.
* Constança d'Aragó i de Navarra, filla de Pere IV el Cerimoniós, reina de Trinacria.
* Constança d'Aragó i d'Entença, reina de Mallorca i princesa consort d'Acaia.
* Constança d'Aragó i d'Anjou, infanta de la Corona d'Aragó, filla de Jaume el Just.
* Constança de Montcada, infanta de Bigorra.
* Constança de Castella, infanta i reina de Castella.
* Constança de Borgonya, infanta de Borgonya i reina consort de Castella.
* Constança de Castella i de Barcelona, infanta de Castella i reina consort de França.
* Constança de Sicília, filla de Manfred de Sicília, reina consort d'Aragó i de Sicília.
* Constança Manuel, primera reina consort de Castella i Lleó, i més tard reina consort de Portugal.

### Versió Constanze

* Constanze Mozart, muller de Wolfgang Amadeus Mozart
* Constanze Manziarly, cuinera vegetariana d'Adolf Hitler

### Versió Constance

* Constance Markiewicz, comtessa revolucionària

### Versió Constanza

* Constanza de Castro, noble gallega

## Topònims

El nom de diverses ciutats i llocs geogràfics:
* Constança a Alemanya (on es va signar la Pau de Constança)
* Constanța de Romania
* Constanza a la República Dominicana
* Constantia (CDP), concentració de població de l'estat de Nova York, Estats Units
* Llac de Constança és un llac a Alemanya, Àustria i Suïssa.

## Curiositats

* Era el nom de l'esposa d'Enric VI del Sacre Imperi Romanogermànic i Dante el remembra a El paradís

## Referències

* ↑ «Entrada "Constança" al Diccionari català-valencià-balear». Arxivat de l'original el 2004-08-26. [Consulta: 24 octubre 2011].
* ↑ Noms catalans medievals
* ↑ http://www.ieo-oc.org/Prenoms-occitans-pour-les-filles Arxivat 2017-12-22 a Wayback Machine.
* ↑ «Santoral a església.net». Arxivat de l'original el 2011-12-20. [Consulta: 24 octubre 2011].